મુંબઈ, 23 ઑક્ટોબર : યશ ચોપરાની અચાનક વિદાયથી બૉલીવુડમાં એક અપૂર્ણતા તો રહી જ ગઈ છે, પરંતુ જે અપૂર્ણતા અંગે યશજીના નજીકના લોકો દુઃખી છે તે છે તેમની અંતિમ ઇચ્છા અધૂરી રહી જવી. યશજી પોતાની છેલ્લી ફિલ્મ જબ તક હૈ જાનમાં શિફૉન સાડી પહેરી કૅટરીના કૈફ ઉપર રોમેન્ટિક ગીત ફિલ્માવવા માંગતા હતાં, પરંતુ અફસોસ કે તેમની આ ઇચ્છા અપૂર્ણ રહી ગઈ. હવે ખબર છે કે જબ તક હૈ જાન ફિલ્મ આ રોમેન્ટિક ગીત વગર જ રિલીઝ કરવામાં આવશે કારણ કે યશજી વગર આ ગીતના ફિલ્માંકન અંગે કોઈ વિચારી પણ શકતું નથી.